Taipei 101

Taipei 101 (Cina Tradisional: 臺北101 atau 台北101, Cina Ringkas: 台北101, pinyin: Táiběi Yīlíngyī) ialah sebuah pencakar langit 101 tingkat terletak di ibu kota Taiwan iaitu Taipei. Direka oleh C.Y. Lee dan dibina oleh Samsung C&T dan KTRT Joint Venture, ia adalah bangunan tertinggi di Taiwan dan pernah menjadi bangunan tertinggi dunia dengan mengalah Menara Berkembar Petronas di Kuala Lumpur, Malaysia dari 2004 hingga 2010 setelah dikalahkan dengan Burj Khalifa di Dubai, Emiriah Arab Bersatu. Nama asalnya ialah Pusat Kewangan Dunia Taipei, berdasarkan nama rasmi Cinanya, iaitu Pusat Kewangan Antarabangsa Taipei (Cina Tradisional: 臺北國際金融中心; pinyin: Táiběi Guójì Jīnróng Zhōngxīn). Ketinggian Taipei 101 mempunyai 101 buah tingkat di atas tanah dan lima di bawah tanah. Bangunan ini memegang rekod untuk: Tanah sehingga puncak struktur: 509 m (1,671 kaki), sebuah rekod yang sebelum ini dipegang oleh Menara Berkembar Petronas pada 452 m (1,483 kaki) Tanah sehingga ke bumbung: 449 m (1,474 kaki). Sebuah rekod yang sebelum ini dipegang oleh Menara Sears 442 m (1,451 kaki) Tanah sehingga tingkat tertinggi yang diduduki: 439 m (1,441 kaki). sebuah rekod yang sebelum ini dipegang oleh Menara Sears Lif terpantas: 16.83 m/s (37.5 km/j.) Kiraan untuk tahun baru terbesar. Ia tidak memegang rekod untuk: Tanah sehingga puncak, yang masih dipegang oleh Menara Sears 527 m (1,729 kaki). Bumbung Taipei 101 disiapkan pada 1 Julai 2003. Dalam suatu upacara yang diketuai oleh Datuk Bandar Ma Ying-jeou, puncak menara dipasang pada 17 Oktober 2003, membolehkannya mengatasi Menara Berkembar Petronas dengan kelebihan 57 meter (188 kaki). [1] Sumber-sumber berbeza, termasuk pemilik bangunan menyenaraikan ketinggian menara sebagai 508 m (1,667 kaki). Reka bentuk dalaman Taipei 101 Dalam pelbagai aspek, bangunan yang baru dibina ini ialah pencakar langit paling maju setakat ini. Bangunan ini mempamerkan penggunaan gentian optik dan capaian internet menggunakan satelit yang mencapai kelajuan sehingga 1 gigabit per saat. Toshiba telah menyediakan lif berkembar paling laju di dunia dengan kepantasan puncak mencapai 16.83 meter per saat (63 km/j ). Lif ini mampu membawa pengunjung daripada tingkat bawah ke tingkat 89 dalam masa kurang daripada 39 saat. Pengunjung juga boleh menaiki tangga ke balai pemerhati di tingkat ke-91. Sebuah teknologi mengawal kesan bencana alam terletak di tingkat ke-88 mampu mengawal kestabilan bangunan terhadap ancaman gempa bumi, taufan, dan angin[2]. Teknologi ini mampu mengurangkan sehingga 40% pergerakan menara. Menara ini dibuka secara keseluruhan pada 31 Disember 2004, sempena malam sambutan tahun baru beserta dengan persembahan langsung dan bunga api. Presiden Taiwan, Chen Shui-bian, Datuk Bandar Taipei Ma Ying-jeou dan Speaker Parlimen Wang Jin-pyng merasmikannya. Menara itu mengandungi pasar raya setinggi enam tingkat, kedai-kedai, restoran, dan tarikan-tarikan lain contohnya kelab malam. Galleri Rujukan (Inggeris) Allaboutskyscrapers: Taipei 101 Lihat juga Senarai bangunan tertinggi di dunia Senarai bangunan dan struktur tertinggi di dunia Pencakar langit Taipei Pautan luar TAIPEI 101 Diarkibkan 2006-11-20 di Wayback Machine - Laman rasmi Taipei 101 Taipei Financial Corp - Maklumat syarikat dan sebagainya Laman maklumat Taipei 101 (beserta gambar) SkyScrapers.org - Illustrasi Taipei 101 Diarkibkan 2007-04-01 di Wayback Machine Skyscraperpage.com - Maklumat Taipei 101 Struktur : Taipei 101 [3] - Imej satelit Google menara berkenaan Video tentang menaiki lif Taipei 101 Diarkibkan 2006-05-21 di Wayback Machine Pemenang Anugerah Emporis